L'aparado zenitałe femenin, inte i organizmi anfigòneghi el ze l'insieme dei organi e de łe struture che łe parmete ła reprodusion e'l copiamento inte i animałi femenini. Inte i mamifari, i prensipałi organi de'l sistema reprodutivo femenin i include i zenitałi esterni e un serto nùmaro de organi interni, tra i cuałi łe gonadi che łe produze i gameti. Ła majoransa dei altri animałi vertebradi ła ga sistemi reprodutivi sìmiłi, costituìi da gonadi, conduzesti e verture. Tuttavia, A ghe ze na granda divarsità de adatamenti fisici e stratezìe reprodutive par onji grupo. L'aparado zenitałe femenin el ze conponesto dai zenitałi interni e i zenitałi esterni. El studio de łe respetive patołozìe asosiàe el rentra inte'l canpo de ła zinecołozìa. L'evidensa esterior de l'aparado zenitałe femenin el pol asumer difarenti aspeti anatòmeghi, co l'orifisio pozisionà inte ła vertura del sistema escretor, integrandose co'l zboco esterno de'l sistema escretor , integrandose anca co'l zboco termenałe de'l sistema dizerente , dezgiunzendose conpletamente , rezultando coverto da struture protetive, come l'epigino dei ranji o mancando totalmente de vertura esterna come inte i organizmi ad inseminasion traumàtega, come serti emiteri eteroteri. I organi reprodutivi interni femenini i ze ła vagina, l'utero, łe tube de Falloppio e łe vovere . La vazina ła ze un canałe fibromuscołar che'l cołega l'esterno de'l corpo a ła cervice de l'utero. Inte l'anbito de ła graviansa el vien anca definìo canałe de'l parto. Ła vazina ła ospita el pene mascołin durando i raporti sesuałi. El sperma, contenjente spermatozoi, el vien eiacułà da'l mascio inte ła vazina, consentindo ła fecondasion de ła cełuła ovo . Ła vazina ła ze ła sede ndove che A se pol prevenjir mecanegamente o chimegamente ła fecondasion, inserindo apoziti sistemi, cofà ad ezenpio el diaframa e ła spirałe intrauterina, che ła va a serar ła bica de l'utero e/o inibir ła fecondasion. L'utero el ze un organo inpari, cavo, muscołar, a forma de pera roversada, e el ze el prensipałe organo reprodutivo femenino. El se cata tra el reto e ła vesiga. L'utero el ga el conpito de resever el feto durando ła zestasion, fornendo protesion mecànega, suporto nutrisionałe e remosion dei refiudi par l'enbrion in via de zviłupo e el feto . Par zonta, łe contrasion inte ła parede muscołar de l'utero łe ze inportante par spénzer fora el feto a'l momento de ła nasita. El scanso de l'utero el ze distinto in tre parte: el corpo, in raporto co ła vesiga; el coło o cervice e l'istmo. L'utero el ze formà da tre tesudi diversi: tònega esterna o perimetrio, raprezentada da peritoneo; tònega muscołar o miometrio , conponesta da fasi de muscoładura zlisa; mucoza uterina o endometrio, un epitelio siłìndrego monostratifegà. Łe tube di Falloppio o salpingi, łe ze do condoti che i cołega łe ovare a l'utero. Cuando l'ovuło el razonze ła madurità, el follicolo e ła parede de l'ovaro i se ronpe, parmétendoghe a l'ovuło de usir fora ed entrar inte ła tuba de Falloppio. Da cui l'ovuło el viaza verso l'utero, spento dai movimenti dei segi prezenti so'l revestimento interno dei canałi. Cuesto viazo el pol rechiédar de łe ore o diversi zorni. Se l'ovuło el vien fecondà mentre che'l se cata inte ła tuba de Falloppio, el se inpianta inte l'endometrio cuando che'l razonze l'utero. Łe ovare łe ze organi pari, picołi, situài so łe parede łaterałe de ła picoła pelvi. Łe ze responsabiłe de ła produsion dei ovułi, e de ła secresion de ormoni.